เทศบัญญัติเทศบาลเมืองท่าช้างเทศบัญญัติเทศบาลเมืองท่าช้างเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตเทศบาลเมืองท่าช้างอำเภอเมืองจังหวัดจันทบุรีพ.ศ.๒๕๕๒ อาศัยอำนาจตามความในมาตรา ๙แห่งพระราชบัญญัติควบคุมอาคาร พ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร(ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา๖๐ แห่งพระราชบัญญัติเทศบาล พ.ศ. ๒๕๙๖ซึ่งได้แก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐เทศบาลเมืองท่าช้างโดยความเห็นชอบของสภาเทศบาลเมืองท่าช้างและผู้ว่าราชการจังหวัดจันทบุรีจึงตราเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่า เทศบัญญัติเทศบาลเมืองท่าช้างเรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตเทศบาลเมืองท่าช้าง อำเภอเมือง จังหวัดจันทบุรี พ.ศ.๒๕๕๒ข้อ ๒[๑]เทศบัญญัตินี้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองจันทบุรีที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณด้านเหนือ จดถนนตากสิน ๕ตรงจุดตัดแนวเขตเทศบาลหลักเขตที่ ๗ และ ๘ ห่างจากแนว ถนนรักศักดิ์ชมูล ๙๐๐ เมตรไปตามแนวถนนทางทิศตะวันออก จดถนนรักศักดิ์ชมูลด้านตะวันออก จดจุดตัดถนนตากสิน ๕กับถนนรักศักดิ์ชมูลเชื่อมต่อแนวถนนรักศักดิ์ชมูล ทางทิศใต้ จดจุดตัดถนนกับแนวเขตเทศบาลหลักเขตที่๔ และ ๕ด้านใต้จดถนนรักศักดิ์ชมูลเชื่อมต่อแนวเขตเทศบาลหลักเขตที่ ๕, ๔,๓, และ ๒ จดทางหลวงแผ่นดินหมายเลข ๓๑๕๓ (ถนนพระยาตรัง)ตรงจุดตัดแนวเขตเทศบาลหลักเขตที่ ๖ด้านตะวันตก จดถนนตากสิน ๕ตรงจุดตัดแนวเขตเทศบาลหลักเขตที่ ๗ และ ๘ ห่างจากแนวถนนรักศักดิ์ชมูล ๙๐๐ เมตรไปทางทิศใต้ตามแนวหลักเขตที่ ๗ จดทางหลวงแผ่นดินหมายเลข ๓๑๕๓ (ถนนพระยาตรัง)ตรงจุดตัดแนวเขตเทศบาลหลักเขตที่ ๖บริเวณที่ ๒ หมายความว่าพื้นที่ในเขตเทศบาลเมืองท่าช้าง ยกเว้นพื้นที่ในบริเวณที่ ๑ทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซสถานที่เก็บก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔) สถานที่เลี้ยงสัตว์ทุกชนิดเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)สถานที่เก็บสินค้าซึ่งเป็นที่เก็บพักหรือขนถ่ายสินค้าหรือสิ่งของเพื่อประโยชน์ทางอุตสาหกรรม(๗) โรงแรมตามกฎหมายว่าด้วยโรงแรม(๘) โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๙)การอยู่อาศัยหรือประกอบพาณิชยกรรมประเภทอาคารขนาดใหญ่(๑๐) การอยู่อาศัยประเภทอาคารอยู่อาศัยรวมอาคารชุดหรือหอพัก(๑๑) สนามแข่งรถยนต์ รถจักรยานยนต์หรือรถที่ใช้เครื่องจักรกล เว้นแต่รถจักรยาน(๑๒) สนามยิงปืน(๑๓) สถานที่กำจัดขยะมูลฝอยหรือสิ่งปฏิกูล(๑๔)สถานที่กำจัดวัตถุอันตรายตามกฎหมายว่าด้วยวัตถุอันตราย(๑๕) สถานที่ซื้อขายหรือเก็บเศษวัสดุ(๑๖) คลังสินค้าข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซและห้องบรรจุก๊าซสำหรับก๊าซปิโตรเลียมเหลว ตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔) สถานที่เลี้ยงสัตว์ทุกชนิดเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖)การประกอบพาณิชยกรรมและอุตสาหกรรมประเภทอาคารสูงหรืออาคารขนาดใหญ่(๗)โรงฆ่าสัตว์หรือโรงพักสัตว์ตามกฎหมายว่าด้วยการควบคุมการฆ่าสัตว์และจำหน่ายเนื้อสัตว์(๘) ไซโลเก็บผลิตผลทางการเกษตร(๙) สถานที่เก็บสินค้าซึ่งเป็นที่พักหรือขนถ่ายสินค้าหรือส่งของเพื่อประโยชน์ทางอุตสาหกรรม(๑๐) สถานที่กำจัดมูลฝอยหรือสิ่งปฏิกูล(๑๑)สถานที่กำจัดวัสดุอันตรายตามกฎหมายว่าด้วยวัสดุอันตราย(๑๒) สถานที่ซื้อขายหรือเก็บเศษวัสดุข้อ ๖ ภายในบริเวณพื้นที่ที่กำหนดไว้ตามข้อ ๔ และ๕ ห้ามมิให้บุคคลใดดัดแปลงหรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามที่กำหนดในข้อ ๔ และ ๕ข้อ ๗ ภายในบริเวณพื้นที่ที่กำหนดไว้ตามข้อ ๔ และ๕ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ และ ๕ข้อ ๘ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนแปลงการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๙ ให้นายกเทศมนตรีเมืองท่าช้างรักษาการตามเทศบัญญัตินี้ประกาศณ วันที่ ๑๔ สิงหาคม พ.ศ. ๒๕๕๒นริศโรจนมณฑียรนายกเทศมนตรีเมืองท่าช้าง[เอกสารแนบท้าย]๑. แผนที่ท้ายเทศบัญญัติเทศบาลเมืองท่าช้างเรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตเทศบาลเมืองท่าช้าง อำเภอเมือง จังหวัดจันทบุรี พ.ศ. ๒๕๕๒(ดูข้อมูลจากภาพกฎหมาย)ปริยานุช/ผู้จัดทำ๗กันยายน ๒๕๕๓ณัฐวดี/ตรวจ๗กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๐๓ ง/หน้า ๔๑/๓๐ สิงหาคม ๒๕๕๓